ระเบียบกรมสรรพสามิตระเบียบกรมสรรพสามิตว่าด้วยวิธีการคำนวณปริมาณน้ำมันและผลิตภัณฑ์น้ำมันโดยใช้มาตรวัดและเครื่องทดสอบพ.ศ.2530----------เพื่อประโยชน์ในการจัดเก็บภาษีและชำระภาษี อาศัยอำนาจตามความในมาตรา 22 (1) แห่งพระราชบัญญัติภาษีสรรพสามิต พ.ศ. 2527อธิบดีกรมสรรพสามิตจึงวางระเบียบวิธีการคำนวณปริมาณน้ำมันและผลิตภัณฑ์น้ำมันตามกฎหมายว่าด้ายพิกัดอัตราภาษีสรรพสามิต โดยการใช้มาตรวัดและเครื่องทดสอบไว้ดังต่อไปนี้ข้อ 1 ระเบียบนี้เรียกว่า `ระเบียบกรมสรรพสามิต ว่าด้วยวิธีการคำนวณประมาณน้ำมันและผลิตภัณฑ์น้ำมันโดยการใช้มาตรวัดและเครื่องทดสอบ พ.ศ. 2530'ข้อ 2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ 3 ในระเบียบนี้`มาตรวัด' หมายความว่ามาตรสำหรับวัดปริมาณน้ำมันและผลิตภัณฑ์น้ำมัน `เครื่องทดสอบ' หมายความว่า เครื่องทดสอบมาตรวัดปริมาณน้ำมันและผลิตภัณฑ์น้ำมันข้อ 4การขอติดตั้งมาตรวัดและเครื่องทดสอบให้ผู้ประกอบอุตสาหกรรมยื่นคำขอต่อกรมสรรพสามิตพร้อมรายละเอียดดังต่อไปนี้(1)ชื่อแบบหรือชนิดของมาตรวัดและหรือเครื่องทดสอบ ชื่อผู้ผลิตประเทศที่ผลิต(2)รายละเอียดแสดงถึงประสิทธิภาพเช่น ความแม่นยำในการวัด ( PRECISION)ค่าความสามารถในการอ่านค่าซ้ำที่จุดเดียวกัน ( REPEATABILITY)(3)รายละเอียดแบบแปลนการติดตั้งมาตรวัดและหรือเครื่องทดสอบเข้ากับท่อทางและหมายเลขภาชนะเก็บน้ำมันและผลิตภัณฑ์น้ำมันข้อ 5การพิจารณาให้ติดตั้งมาตรวัดและเครื่องทดสอบให้กองวิชาการตรวจสอบและทำความเห็นเสนอให้กรมสรรพสามิตพิจารณาอนุญาต เมื่อได้รับอนุญาตแล้วผู้ประกอบอุตสาหกรรมจึงติดตั้งมาตรวัดและเครื่องทดสอบได้ข้อ 6การตรวจสอบการติดตั้งมาตรวัดและเครื่องทดสอบ ประกอบด้วยคณะกรรมการดังต่อไปนี้(1)เจ้าพนักงานสรรพสามิตกองวิชาการ(2)เจ้าพนักงานสรรพสามิต กองการสามิต(3)เจ้าพนักงานสรรพสามิตผู้ควบคุมโรงอุตสาหกรรม(4)สรรพสามิตจังหวัดที่โรงอุตสาหกรรมนั้นตั้งอยู่ หรือผู้แทนข้อ 7ให้ผู้ประกอบอุตสาหกรรมจัดหาบริษัทผู้เชี่ยวชาญที่มีความรู้ความสามารถเกี่ยวกับมาตรวัดและเครื่องทดสอบโดยได้รับความเห็นชอบจากกรมสรรพสามิตในฐานะผู้แทนผู้ประกอบอุตสาหกรรมข้อ 8 ให้ใช้มาตรวัด เครื่องทดสอบและวิธีการดังนี้(1) ให้ใช้วิธีการตาม API : MANUALOF PETROLEUM NEASUREMENT STANDARD(2)มาตรวัดและเครื่องทดสอบให้ติดตั้งโดยมีความสัมพันธ์กันอย่างถูกต้อง(3) มาตรวัดต้องเป็นชนิดPOSITIVE DISPLACMENT METER หรือ TURBINE METERหรือ METER ชนิดอื่นที่กรมสรรพสามิตอนุญาต(4) เครื่องทดสอบต้องเป็นก. ถังมาตรฐาน ( PROVER TANK )ข. มาตรวัดมาตรฐาน ( MASTER METER )ค. PIPE PROVER หรือ PROVER LOOPข้อ 9 ให้คณะกรรมการตามข้อ 6และผู้แทนผู้ประกอบอุตสาหกรรมตามข้อ 7 ทดสอบประสิทธิภาพของมาตรวัดและเครื่องทดสอบหลังจากที่ได้ติดตั้งเสร็จแล้วไม่น้อยกว่า3 ครั้ง โดยให้ (1) ทดสอบความจุของถังมาตรฐาน ( PROVER TANK )โดยวิธีตวงน้ำจากถังมาตรฐานที่ได้รับรอจากกระทรวงพาณิชย์จนได้ระดับที่กำหนดไว้และให้ทดสอบใหม่อย่างน้อยปีละครั้ง(2) ทดสอบมาตรวัดมาตรฐาน ( MASTERMETER ) หาค่าความคลาดเคลื่อนของมาตรวัด( METER FACTOR ) กับถังมาตรฐานตาม (1)ต้องทดสอบใหม่อย่างน้อย 3 เดือนต่อครั้ง(3) ทดสอบหาค่าความจุของPIPE PROVER หรือ PROVER LOOP ( PIPEVOLUMEIN PERFORMANCE หรือ LOOP VOLUME IN PERFORMANCE กับมาตรฐานตาม(1) หรือมาตรวัดมาตรฐานตาม (2)ต้องทดสอบใหม่อย่างน้อยปีละครั้ง(4)ให้ทดสอบค่าความคลาดเคลื่อนของมาตรวัด ( METER FACTOR ) เพื่อใช้ในการคำนวณภาษีกับถังมาตรฐานตาม (1) หรือมาตรวัดมาตรฐานตาม(2) หรือ PIPE PROVER หรือPROVER LOOP ตาม (3)ต้องทดสอบใหม่อย่างน้อยเดือนละครั้งข้อ 10 มาตรวัดและเครื่องทดสอบที่ได้รับการตรวจรับรองและได้รับอนุญาตจากกรมสรรพสามิตแล้วให้ใช้สำหรับคำนวณปริมาณน้ำมันและผลิตภัณฑ์น้ำมันโดยเปรียบเทียบกับถังจ่ายเพื่อเสียภาษีได้มาตรวัดและเครื่องทดสอบที่ได้ติดตั้งก่อนใช้ระเบียบนี้ให้อยู่ในบังคับตามความในวรรคแรกด้วยข้อ 11วิธีการใช้มาตรวัดและเครื่องทดสอบที่ได้รับอนุญาตจากกรมสรรพสามิตแล้ว(1)ให้เจ้าพนักงานสรรพสามิตผนึกตรากรมสรรพสามิตที่มาตรวัดและหรือที่แผงควบคุมโดยเครื่องคอมพิวเตอร์ในห้องปฏิบัติการ(2)ให้เจ้าพนักงานสรรพสามิตผู้ควบคุมโรงอุตสาหกรรมทดสอบหาค่าความคลาดเคลื่อนของมาตรวัดตามข้อ 9 (4)(3)ในระหว่างการจ่ายน้ำมันและผลิตภัณฑ์น้ำมัน ถ้ามาตรวัดหยุดทำงานหรือไม่สามารถใช้การได้ให้คำนวณน้ำมันและผลิตภัณฑ์น้ำมันที่จ่ายออกไปจากถังจ่ายเป็นหลักกับภาชนะรับเป็นตัวเปรียบเทียบ(4) ก่อนเปลี่ยนแปลง ซ่อมแซม หรือปรับปรุงมาตรวัดผู้ประกอบอุตสาหกรรมต้องแจ้งเจ้าพนักงานสรรพสามิตผู้ควบคุมโรงอุตสาหกรรมทราบล่วงหน้าไม่น้อยกว่าสามวัน ให้เจ้าพนักงานสรรพสามิตผู้ควบคุมโรงอุตสาหกรรมเป็นผู้ทำลายผนึกตรากรมสรรพสามิต เมื่อผู้ประกอบอุตสาหกรรมได้ดำเนินการเสร็จแล้วเจ้าพนักงานสรรพสามิตผู้ควบคุมโรงอุตสาหกรรมต้องทดสอบมาตรวัด ตาม (2) แล้วผนึกตราตาม (1)(5)ให้เจ้าพนักงานสรรพสามิตผู้ควบคุมโรงอุตสาหกรรมรายงานการทดสอบตาม (2)หรือ (4) ให้กรมสรรพสามิตทราบทุกครั้งและหากปรากฏว่าจากผลการทดสอบไม่ได้ผลตาม(2) ให้ระงับการใช้มาตรวัดแล้วรายงานให้กรมสรรพสามิตทราบโดยด่วนข้อ 12ให้อธิบดีกรมสรรพสามิตรักษาการตามระเบียบนี้ประกาศ ณ วันที่ 1 พฤษภาคม พ.ศ. 2530เฉลิมชัย วสีนนท์ อธิบดีกรมสรรพสามิต